google/wiki40b huggingface dataset:
मनियर

मनियर नामक स्थान बलिया जिला में स्थित है। यह इस लिये  प्रसिद्ध है क्योंकि कि यहाँ एक बड़ा मन्दिर भगवान परशुराम जी का है और एक नौका बाबा के मंदिर क
भी बहुत ही प्रसिद्ध है। यहाँँ नवरात्री में मेला लगता है और दूर दूर से श्रद्धालु आते हैं जिनकी मन्नत पूरी होती है ओ लोग यहाँँ पूजा करवाते हैं।
सलमा सुल्तान

जीवनी

सलमा सुल्तान का जन्म भोपाल में हुआ था। उनके पिता मोहम्मद असगर अंसारी कृषि मंत्रालय में सचिव थे। सलमा की बड़ी बहन हैं मैमूना सुल्तान भोपाल से चार बार कांग्रेस सांसद रहे चुकी हैं। सलमा और मैमुना अफगानिस्तान के शाह शुजा की परपोती थीं। सलमा ने अपनी शिक्षा मध्य प्रदेश के सुल्तानपुर से की और भोपाल से स्नातक। उन्होंने अपनी पोस्ट ग्रेजुएशन अंग्रेजी में इंद्रप्रस्थ कॉलेज, दिल्ली से की। 
सलमा सुल्तान आमिर किदवई की विधवा हैं और एक आयकर आयुक्त साद किदवई और कोरियोग्राफर बेटी सना की माँ हैं।

व्यवसाय

23 साल की उम्र में उन्हीने दूरदर्शन पर एक उद्घोषक के लिए ऑडिशन दिया और वह चुनी गई। प्रतिमा पुरी और गोपाल कौल दूरदर्शन में नियमित चेहरे थे, जिन्होंने 15 सितंबर 1959 को अपना संचालन शुरू किया था। दूरदर्शन ने 1965 में 5 मिनट का समाचार बुलेटिन शुरू किया। सलमा सुल्तान ने 31 अक्टूबर 1984 को दूरदर्शन की शाम की खबरों में इंदिरा गांधी की हत्या की खबर दी थी। 
अपनी सेवानिवृत्ति के बाद, सलमा सुल्तान दूरदर्शन के लिए सामाजिक विषयों पर धारावाहिकों का निर्देशन करने लगी अपने प्रोडक्शन हाउस लेन्सव्यू प्राइवेट लिमिटेड के तहत। उनके धारावाहिक पंचतंत्र से, सुनो कहनी, स्वर मेरे तुमारे और जलते सवाल ने सबका ध्यान आकर्षित किया। 1989 में महाभारत के तुरंत बाद पंचतंत्र से का प्रसारण हुआ करता था और इस धारावाहिक ने बहुत अच्छा प्रदर्शन किया । जलते सवाल महिलाओं के मुद्दों पर एक धारावाहिक था, जिसे 2004 में डीडी न्यूज पर रविवार को सुबह 11 बजे प्रसारित किया गया था।
चाल विश्लेषण

चाल विश्लेषण एक व्यवस्थित अध्ययन है मानव की चाल का, जो उपयोगी है मानव की पहचान करने मे। व्यक्ति की पहचान करने के लिए चाल विश्लेषण के लिए शरीर आंदोलनों, शरीर यांत्रिकी और मांसपेशियों की गतिविधि को मापा जाता है। चाल विश्लेषण की स्थिति चलने के लिए उनकी क्षमता को प्रभावित करने के साथ, का आकलन करने की योजना है, और व्यक्तियों के इलाज के लिए किया जाता है।

प्रक्रिया और उपकरणों

चाल विश्लेषण प्रयोगशाला मे बहुत सरे कैमरे लगे होते है। जहा विश्लेषण होना होता है चलने की जगह पर चारो तरफ कैमरे और विडियो लगे होते है जो कंप्यूटर से जुड़े हुए होते है। जिस व्यक्ति का विश्लेषण करना होता है उसकी सारी शरीरी गतिविधियों पर नजर रखी जाती है। व्यक्ति को खुला माहोल दिया जाता है की वह आराम से बिना किसी बेचैनी से विश्लेषण हो सखे। कई प्रयोगशालाओं भी , उदाहरण के लिए , पैर की एक मांसपेशियों की विद्युत गतिविधि या विद्युतपेशीलेख (ईएमजी) का पता लगाने के लिए सतह इलेक्ट्रोड त्वचा से जुड़ी का उपयोग किया जाता है।
पुर बेसकिह

अगुंग पर्वत बाली का पर्वत है जिसकी ढाल पर पुर बेसकिह का सबसे महत्वपूर्ण मन्दिर है।
सुनहरा

सुवर्ण, जिसे सुनहरा भी कहा जाता है, एक पीत-वर्ण का निकटवर्ती साथी है। यह रंग हल्के भूरे से लेकर नारंगी (रंग) रंग तक की छायाओं में दिखाया जा सकता है। ठीक वैसे ही जैसे कि रूपहला रंग धातु चाँदी का रंग होता है, यह धातु सोना का रंग होता है, जिसमें कि धात्विक आभा होती है। अतः इसे ठीक-ठीक नहीं दिखाया जा सकता है।
वोक्कालिगा

वोक्कालिंगा ,(उच्चारण ओकलालिगा) : भारत के कर्नाटक राज्य में आदि भगवान शिव में आस्था रखने वाले लोगों का एक समुदाय है। कर्नाटक में वोक्कालिंगा समुदाय समुदाय मुख्य रूप से पूर्वी मैसूर राज्य और अब दक्षिणी कर्नाटक के अन्य क्षेत्रों में पाए जाने वाले विभिन्न कृषि, पूर्व विरोधाभासी, सामाजिक समूहों को संदर्भित करता है। वे राजनीतिक और संख्यात्मक रूप से महत्वपूर्ण हिंदू समूह बनाते हैं। कर्नाटक में भगवान शिव में आस्था रखने वाले लोगों के एक अन्य समुदाय लिंगायत लोगों के मुकाबले इनकी संख्या कम है, लेकिन फिर भी ये जबर्दस्त तरीके अपनी आर्थिक और सामाजाकि और राजनैतिक छाप छोड़ते हैं। पूर्व प्रधानमंत्री एच.डी.देवगौड़ा वोक्कालिगा समुदाय से आते हैं। में 1956 के राज्य पुनर्गठन अधिनियम तक, जो पूर्ववर्ती राज्य मैसूर को बॉम्बे राज्य, हैदराबाद और कूर्ग राज्य के जिलों को शामिल करके बढ़ाया गया था। मैसूर का नाम बदलकर 1973 में कर्नाटक रखा गया, जिसके बाद लिंगायत कर्नाटक में सबसे अधिक आबादी वाला सामाजिक समूह बन गया।
बेड़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

बेड़ा उपजिला बांग्लादेश के पूर्वी भाग में, राजशाही विभाग के पाबना जिले में स्थित है।
जुहू चौपाटी

जुहू चौपाटी मुंबई के जुहू बीच पर स्थित एक जगह है जो की पर्यटकों में अपने खान पान के लिए प्रसिद्ध हैं। पानी पूरी, पाव भाजी और भेलपूरी यहाँ का मुख्य आकर्षण हैं।
2002 पायलट पेन टेनिस

महिला एकल

वीनस विलियम्स ने  लिंडसे डेवनपोर्ट को 7–5, 6–0 से हराया।
चाम्पानेर

विवरण

चंपानेर गुजरात में बड़ौदा से 21 मील (लगभग 19.2 कि.मी.) और गोधरा से 25 मील (लगभग 40 कि.मी.) की दूरी पर स्थित है। यह गुजरात की मध्ययुगीन राजधानी थी। चांपानेर, जिसका मूल नाम 'चंपानगर' या 'चंपानेर' भी था, की जगह वर्तमान समय में पावागढ़ नामक नगर बसा हुआ है। यहाँ से चांपानेर रोड स्टेशन 12 मील (लगभग 19.2 कि.मी.) है। इस नगर को जैन धर्म ग्रन्थों में तीर्थ स्थल माना गया है। जैन ग्रन्थ 'तीर्थमाला चैत्यवदंन' में चांपानेर का नामोल्लेख है- 'चंपानेरक धर्मचक्र मथुराऽयोध्या प्रतिष्ठानके -।' पावागढ़ पहाड़ी के शिखर पर बना कालिका माता मंदिर पावन स्थल माना जाता है। पहाड़ी पर बना यह काली मंदिर बहुत प्राचीन है। कहा जाता है कि विश्वामित्र ने उसकी स्थापना की थी। इन्हीं ऋषि के नाम से इस पहाड़ी से निकलने वाली नदी 'विश्वामित्री' कहलाती है। महदजी सिंधिया ने पहाड़ी की चोटी पर पहुँचने के लिए सीढ़ियाँ बनवाईं थीं। चांपानेर तक पहुँचने के लिए सात दरवाजों में से होकर जाना पड़ता है। यहां वर्षपर्यन्त बड़ी संख्या में श्रद्धालु आते हैं।

इतिहास

प्राचीन चांपानेर नगरी 12 वर्ग मील में बसी हुई थी। चांपानेर पर चंपा भील का शासन रहा था। पावागढ़ की पहाड़ी पर एक दुर्ग भी था, जिसे पवनगढ़ या पावागढ़ कहते थे। यह दुर्ग अब नष्ट हो गया है, पर वहां प्राचीन महाकाली का मंदिर आज भी विद्यमान है। चांपानेर की पहाड़ी समुद्र तल से 2800 फुट ऊँची है। इसका संबंध ऋषि विक्रमादित्य से बताया जाता है। चांपानेर का संस्थापक गुजरात नरेश वनराज का चंपा नामक मंत्री था। चांद बरौत नामक गुजराती लेखक के अनुसार 11वीं शती में गुजरात के शासक भीमदेव के समय में चांपानेर का राजा मामगौर तुअर था। 1300 ई. में चौहानों ने चांपानेर पर अधिकार कर लिया। 1484 ई. में महमूद बेगड़ा ने इस नगरी पर आक्रमण किया और वीर राजपूतों ने विवश होकर अपने प्राण शत्रु से लड़ते-लड़ते गवां दिए। रावल पतई जयसिंह और उसका मंत्री डूंगरसी पकड़े गए और इस्लाम स्वीकार न करने पर मुस्लिम आक्रांताओं ने 17 नवम्बर 1484 ई. में उनका वध कर दिया। इस प्रकार चांपानेर के 184 वर्ष के प्राचीन राजपूत राज्य की समाप्ति हुई।

मुग़लों का अधिकार

1535 ई. में मुग़ल बादशाह हुमायूँ ने चांपानेर दुर्ग पर अधिकार कर लिया, पर यह आधिपत्य धीरे-धीरे शिथिल होने लगा और 1573 ई. में अकबर को नगर का घेरा डालना पड़ा और उसने फिर से इसे हस्तगत कर लिया। इस प्रकार संघर्षमय अस्तित्व के साथ चांपानेर मुग़लों के कब्जे में प्राय: 150 वर्षों तक रहा। 1729 ई. में सिंधिया का यहाँ अधिकार हो गया और 1853 ई. में अंग्रेज़ों ने सिंधिया से इसे लेकर बंबई (वर्तमान मुम्बई) प्रांत में मिला दिया। वर्तमान चांपानेर मुस्लिमों द्वारा बसाई गई बस्ती है। राजपूतों के समय का चांपानेर यहाँ से कुछ दूर है।

स्थापत्य

गुजरात के सुलतानों ने चांपानेर में अनेक सुंदर प्रासाद बनवाए थे। ये सब अब खंडहर हो गए हैं। 'हलोल' नामक नगर, जो बहुत दिनों तक संपन्न और समृद्ध नगर रहा, चांपानेर का ही उपनगर था। इसका महत्व गुजरात के सुलतान बहादुरशाह की मृत्यु के पश्चात (16वीं शती) समाप्त हो गया।
लायतोली

लेतोली उत्तरी तंज़ानिया में एक पुरातात्त्विक महत्व वाला स्थल है जहाँ मानव-जैसे जाति के पगचिह्न मिले हैं। इस की खोज सन् १९३५ में हुई। यहाँ के अध्ययनों में इन जातियों का काल २४ लाख साल पुराना बताया जाता है।
2004 चीन ओपन

पुरुष एकल

मराट साफिन ने  मिखाइल यूज़नी को 7–6(4), 7–5 से हराया।

महिला एकल

सेरेना विलियम्स ने  स्वेतलाना कुज़नेतसोवा को 4–6, 7–5, 6–4 से हराया।
राष्ट्रीय राजमार्ग १३० (भारत)

मार्ग

इस राजमार्ग के कुछ मुख्य पड़ाव इस प्रकार हैं: अम्बिकापुर, बिलासपुर, सिमगा।
१५६४ ईसा पूर्व

१५६४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५६४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
शिबपुर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

शिबपुर उपजिला बांग्लादेश के मध्य में स्थित, ढाका विभाग के नरसिंदी जिले में स्थित है।
अखिल भारतीय आयुर्विज्ञान संस्थान

अखिल भारतीय आयुर्विज्ञान संस्थान या एम्स (AIIMS) सार्वजनिक आयुर्विज्ञान महाविद्यालय का समूह है। इस समूह में नई दिल्ली स्थित भारत का सबसे पुराना उत्कृष्ट एम्स संस्थान है। इसकी आधारशिला 1952 में रखी गयी और इसका सृजन 1956 में संसद के एक अधिनियम के माध्‍यम से एक स्‍वायत्त संस्‍थान के रूप में स्‍वास्‍थ्‍य देखभाल के सभी पक्षों में उत्कृष्‍टता को पोषण देने के केन्‍द्र के रूप में कार्य करने हेतु किया गया। एम्स चौक दिल्ली के रिंग रोड पर पड़ने वाला चौराहा है, इसे अरविन्द मार्ग काटता है।
सन् 2012 में पूर्व प्रधानमन्त्री डा• मनमोहन सिंह सरकार द्वारा एक ही साल में रिकार्ड 6 एम्स भारत के अलग-अलग राज्यों में खोले गए।
सन् 2015 में प्रधानमंत्री नरेंद्र मोदी ने इसी श्रंखला में 6 अन्य एम्स संस्थान पूरे भारत में निर्माण की तरफ अग्रसर हैं।। ताकि दूर दराज के लोगों को बेहतर इलाज की सुविधायें पाई जा सके! 2022 तक हर राज्य में एक AIIMS खोलने का विचार है।

उद्देश्य

अखिल भारतीय आयुर्विज्ञान संस्‍थान की स्‍थापना सभी शाखाओं में स्‍नातक और स्‍नातकोत्तर चिकित्‍सा शिक्षा में अध्‍यापन के पैटर्न विकसित करने के उद्देश्‍य से राष्‍ट्रीय महत्‍व के एक संस्‍थान के रूप में की गई थी, ताकि भारत में चिकित्‍सा शिक्षा के उच्‍च मानक प्रदर्शित किए जा सकें तथा स्‍वास्‍थ्‍य गतिविधि की सभी महत्‍वपूर्ण शाखाओं में कार्मिकों के प्रशिक्षण हेतु उच्‍चतम स्‍तर की शैक्षिक सुविधाएं एक ही स्‍थान पर लाने और स्‍नातकोत्तर चिकित्‍सा शिक्षा में आत्‍मनिर्भरता पाई जा सके।

अध्यापन

संस्‍थान में अध्‍यापन, अनुसंधान और रोगियों की देखभाल के लिए व्‍यापक सुविधाएं हैं। एम्‍स द्वारा स्‍नातक और स्‍नातकोत्तर दोनों ही स्‍तरों पर चिकित्‍सा तथा पैरामेडिकल पाठ्यक्रमों में अध्‍यापन कार्यक्रम चलाए जाते हैं और यह छात्रों को अपनी ही डिग्री देता है। यहां 42 विषयों में अध्‍यापन और अनुसंधान आयोजित किए जाते हैं। एम्‍स में एक नर्सिंग महाविद्यालय भी चलाया जाता है और यहां बी. एससी. (ऑन) नर्सिंग पोस्‍ट प्रमाण पत्र डिग्री के लिए छात्रों को प्रशिक्षण भी दिया जाता है।
एम्‍स द्वारा हरियाणा के वल्‍लभ गढ़ में व्‍यापक ग्रामीण स्‍वास्‍थ्‍य देखभाल केन्‍द्र में 60 बिस्‍तरों वाले अस्‍पताल का भी प्रबंधन किया जा रहा है और यहां सामुदायिक उपचार के लिए केन्‍द्र के माध्‍यम से लगभग 2.5 लाख आबादी को स्‍वास्‍थ्‍य सुविधाएं दी जाती हैं।
केन्‍द्रीय सड़क अनुसंधान संस्‍थान

केन्‍द्रीय सड़क अनुसंधान संस्‍थान (Central Road Research Institute / CRRI) की स्‍थापना [[भारत}]] की एक प्रमुख राष्‍ट्रीय प्रयोगशाला के रूप में 1948 में वैज्ञानिक तथा औद्योगिक अनुसंधान परिषद की एक अंगभूत प्रयोगशाला के रूप में की गई I संस्‍थान की स्‍थापना का उद्देश्‍य सड़कों तथा हवाई पट्टियों का अभिकल्‍प, निर्माण एवं रखरखाव, बडे़ तथा मध्‍यम शहरों की यातायात तथा परिवहन आयोजना, विभिन्‍न क्षेत्रों में सड़कों का प्रबन्‍ध, मार्जिनल सामग्री का सुधार, सड़क निर्माण में औद्योगिक अपशिष्‍ट की उपयोगिता, भू स्‍खलन नियंत्रण, भू सुधार पर्यावरणीय प्रदूषण तथा सड़क यातायात सुरक्षा पर अनुसंधान तथा विकास परियोजनाओं पर कार्य करना है I संस्‍थान भारत तथा विदेशों में विभिन्‍न उपयोगकर्ता संगठनों को तकनीकी तथा परामर्श सेवाएं प्रदान करता है I संस्‍थान सड़क तथा रन-वे परियोजनाओं के कार्य निष्‍पादित करने के लिए 1962 से जन समूह तक अनुसंधान तथा विकास उप‍लब्धियों के प्रचार प्रसार के लिए राष्‍ट्रीय तथा अन्‍तर्राष्‍ट्रीय प्रशिक्षण कार्यक्रमों/पुनर्ग्रहण शिक्षण पाठ्यक्रमों को आयोजित करने का सामर्थ्‍य रखता है I महामार्ग अभियांत्रिकी के क्षेत्रों में मानव संसाधन की क्षमता बनाने के लिए संस्‍थान के पास राष्‍ट्रीय तथा अन्‍तर्राष्‍ट्रीय प्रशिक्षण कार्यक्रमों को आयोजित करने की क्षमता है I
सीएसआईआर केंद्रीय सड़क अनुसंधान संस्थान (सीआरआरआई) की स्थापना भारत सरकार के वैज्ञानिक एवं औद्योगिक अनुसंधान परिषद की एक घटक प्रयोगशाला के रूप में सन् 1952 में दिल्ली में की गई। संस्थान राजमार्ग और सड़क परिवहन प्रौद्योगिकी के प्रमुख क्षेत्रों में व्यवसाय को उच्च गुणवत्ता और विश्व स्तर पर स्वीकार्य अनुसंधान और परामर्श सेवाएं प्रदान करता है। संस्थान के पांच अनुसंधान एवं विकास क्षेत्र तथा चार अवसंरचना तकनीकी सहायता क्षेत्र है। सीएसआईआर - सीआरआरआई एक आईएसओ 9001 प्रमाणपत्र प्राप्त संस्थान है।
संस्थान में अनुसंधान और विकास क्षेत्रों में सड़क और सड़क परिवहन के सभी पहलुओं पर अनुसंधान और विकास कार्य संपन्न किए जाते हैं। इनकी गतिविधियों को पाँच प्रमुख क्षेत्रों में समूहीकृत कर सकते हैं, जैसे कुटिटम अभियांत्रिकी और सामग्री, भूतकनीकी अभियांत्रिकी, सेतु और संरचनाएं, यातायात और परिवहन योजना, सड़क विकास योजना एवं प्रबंधन। संस्थान प्रायोजित और अनुबंध अनुसंधान कार्य करता है और सभी सरकारी और निजी क्षेत्र के संगठनों के लिए परामर्श सेवाएं प्रदान करता है।1973 mai sathapana
गुड्डन - तुमसे ना हो पायेगा

कहानी

दुर्गा, लक्ष्मी और सरस्वती अपने ससुर, अक्षत जिंदल उर्फ एजे (निशांत सिंह) के लिए बीवी तलाश करने का फैसला करते हैं। उनकी मुलाक़ात बीस साल की गुड्डन (कणिका मन) से होती है और वे तीनों उसे अपनी सास बनाने की कोशिश करने लगते हैं। उसकी जिंदगी तब नया मोड़ लेती है, जब उसकी शादी उससे चालीस साल के एजे उर्फ अक्षत से होती है।
पर्व (रेहान रॉय) नकाब पहन कर गुड्डन को ब्लैकमेल करता है कि अगर उसने अक्षत से शादी नहीं कि तो वो उसकी बहन को मार देगा। अपनी बहन को बचाने के लिए वो श्वेता को बेहोश कर उसकी जगह ले लेती है और अक्षत से शादी कर लेती है। शादी होने के बाद जब लोगों को पता चलता है कि वो गुड्डन है, तो सभी उस पर गुस्सा करते हैं कि उसने धोका देकर शादी कर ली, वो बताती है कि उसकी बहन का अपहरण हुआ है, तभी उसकी बहन आती है और बोलती है कि वो सो रही थी। जब एजे उसे बात करने के लिए अपने कमरे में ले जाता है तो वहाँ पर्व का रखा नकाब और मोबाइल फोन मिलता है, जिससे गुड्डन को लगता है कि एजे ने ही उससे शादी करने के लिए ये खेल खेला था। गुड्डन चले जाती है और रास्ते में उसे कुछ लोग अपने साथ ले जाते हैं, और वहाँ उसे कहते हैं कि एजे ने अपनी पहली पत्नी का खून किया है और उसके खिलाफ सबूत इकट्ठा करने के लिए उसे वापस अपने ससुराल जाने को कहता है, और न जाने पर वो उसके पिता के खिलाफ पुलिस की कारवाही करेगा। इसके बाद गुड्डन सबूत हासिल करने लौट जाती है।
ज़िला न्यायालय (पाकिस्तान)

न्यायिक मजिस्ट्रेट व सिविल जज

सिविल जज सं न्यायिक मैजिस्ट्रेट को भी, लोक सेवा आयोग के प्रस्ताव के आधार पर, प्रांतीय उच्च न्यायालय द्वारा नियुक्त किया जाता है।यह आयोग, प्रतिवर्ष, खुले प्रतिस्पर्धा परीक्षा आयोजित करती है, जिनमें विभिन्न सम्बंधित विषयों पर प्रश्न होते हैं। इस पद के लिए मूल योग्यता एलएलबी की डिग्री एवं २ वर्षा की सम्बंधित वकालत का अनुभव होती है। लिकठिन परीक्षा में उत्तीर्ण प्रत्याशी को मानसिक परीक्षा एवं साक्षात्कार से गुज़ारना पड़ता है, जिसके पश्चात्, परिणाम के अनुसार, आयोग द्वारा उच्च न्यायालय को सिफ़ारिश भेजी जाती है।
१९५८ ईसा पूर्व

१९५८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९५८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ओरंगउटान

शब्दोत्पत्ति

ओरंगउटान शब्द मलय भाषा से आया है और इसका अर्थ है वनमानुष (ओरंग का अर्थ "मनुष्य" और हुतन का अर्थ "जंगल" होता है)।

आयु

ओरंगउटान चिड़ियाघरों में 60 साल तक जीते हैं और माना जाता है के जंगलों में स्वतन्त्र रूप से यह लगभग 35 वर्षों तक जीते होंगे, हालांकि इसका पक्का अनुमान अभी तक नहीं लगाया गया है।
पोएटिक्स

रूप और सामग्री

सौंदर्य संबंधी अरस्तु के कार्यों में काव्यशास्त्र, राजनीति तथा वाक् कला शामिल हैं। लेकिन पोएटिक्स का संबंध मुख्यतः नाटक से है। किसी समय अरस्तु की यह रचना मूल रूप में दो भागों में विभक्त थी । प्रत्येक भाग अलग-अलग भोजपत्रों के थान पर लिखा गया था।  
इसका केवल पहला भाग ही सुरक्षित रह सका जिसके २३ वें अध्याय में नाट्य कला के भाग के रूप में त्रासदी और महाकाव्य का वर्णन किया गया है। दूसरे खो गए भाग में  कॉमेडी का वर्णन किया गया था। 
कुछ विद्वानों का अनुमान है कि ट्रैकटेटस कोइसलिनियनस ने दूसरे खो गए भाग की सामग्री का सार प्रस्तुत किया है। 
कुछ अन्य विद्वान इसकी ओर संकेत करते हैं कि “ट्रेजेडी” ग्रीक ट्रजोयडोस का भ्रांतिकारक अनुवाद है।
सांख्यिकी की रूपरेखा

सांख्यिकी के अवलोकन और सामयिक दिशानिर्देश हेतु निम्न रूपरेखा प्रदान की गई हैं - 
सांख्यिकी – डाटा का संग्रह, विश्लेषण, विवेचन और प्रदर्शन। यह अकादमिक विषयों की व्यापक विविधता में, भौतिक और सामाजिक विज्ञान से लेकर मानविकी तक में, अनुप्रयुक्त होती हैं। व्यवसाय और सरकार के सारे क्षेत्रों में सूचित निर्णय बनाने के लिए भी इसका उपयोग और दुरुपयोग होता हैं।
सप्तर्षि

सप्तर्षि (सप्त + ऋषि) सात ऋषियों को कहते हैं जिनका उल्लेख वेद एवं अन्य हिन्दू ग्रन्थों में अनेकों बार हुआ है।
ट्रफ़ैलगर का युद्ध

ट्रफ़ैलगर का युद्ध (अंग्रेज़ी: Battle of Trafalgar, बैटल ऑफ़ ट्रफ़ैलगर) ब्रिटिश नौसेना का फ़्रांसिसी और स्पेनी मिलीजुली नौसेना के एक आक्रामक बेड़े के साथ २१ अक्टूबर १८०५ में लड़ा गया एक समुद्री युद्ध था। यह तीसरे गुट के युद्ध सिलसिले की एक जंग थी। इसमें ब्रिटेन की भारी जीत हुई, हालांकि फ़्रांसिसी-स्पेनी हमलावर ३३ जहाज़ लेकर आये थे और ब्रिटेन के पास २७ जहाज़ थे। इस लड़ाई को जीतने का श्रेय ब्रिटेन के नौसेनाध्यक्ष होरेशियो नेलसन (Horatio Nelson) के नेतृत्व को दिया जाता है हालाँकि इसमें लगी हुई चोट से वह अपनी जान खो बैठे। फ़्रांसिसी-स्पेनी नौसेना की सरदारी फ़्रांसिसी नौसेनाध्यक्ष पियेर-शार्ल विलन्यूव (Pierre-Charles Villeneuve) कर रहे थे। इस मुठभेड़ में फ़्रांसिसी-स्पेनी नौसेना की २२ किश्तियाँ तबाह हो गई लेकिन ब्रिटिश नौसेना की एक भी किश्ती नहीं खोई गई। यह साबित हो गया कि यूरोप का कोई भी अन्य देश ब्रिटेन कि टक्कर की समुद्री शक्ति नहीं रखता था।
भाई (1997 फ़िल्म)

कहानी

पहाड़ी गाँव के इलाकों में भ्रष्ट पुलिसकर्मियों और कानूनविदों के हमलों का सामना करते हुए, कुंदन (सुनील शेट्टी) अपने छोटे भाई किसना (कुणाल खेमू) के साथ मुंबई जाने का फैसला करता है। जहां ईमानदार वकील सत्यप्रकाश (ओम पुरी) और उनकी बेटी पूजा (पूजा बत्रा) और मीनू (सोनाली बेंद्रे) उनकी मदद करते है। कुंदन को जल्द ही एक ऑटो चालक की नौकरी मिल जाती है, और किसना को स्कूल भेजना शुरू कर देता है। जल्द ही वे अपनी जीवनशैली बदल लेते हैं और शहरवासी बन जाते हैं। डॉन डेविड (आशीष विद्यार्थी) और मलिक (राजेंद्र गुप्ता) शहर के कट्टर प्रतिद्वंद्वी हैं, जो सत्ता में आने के लिए संघर्ष कर रहे हैं, और भ्रष्ट मंत्री अपने लाभ के लिए दोनों का समर्थन करने की कोशिश करते हैं।
डेविड के आदमियों द्वारा सत्यप्रकाश की हत्या की जाती है। कुंदन का भाई किसना, सत्यप्रकाश की हत्या का गवाह बनता है। जब डेविड को पता चलता है कि किसना गवाह बन गया है, तो उसने अपने लोगों को किसना की हत्या करने के लिए भेजकर, उसे मार डालता है। क्रोधित और हताश हो कुंदन बदला लेने की सोचता है, और वह वह एक के बाद एक डॉन के आदमियों की हत्या करने लगता है। उसे ईमानदार पुलिस इंस्पेक्टर ललित कपूर (कादर खान) और दोस्तों (शक्ति कपूर) सहित पूरे इलाके का समर्थन प्राप्त हो जाता है। जब मलिक उसे डेविड के खिलाफ उसका समर्थन करने के लिए उसके पास आता है तो वह उसे भी वह उसे भी स्वीकार नहीं करता है।
जल्द ही कुंदन "भाई" बन जाता है, एक ऐसा डॉन जो सभी से प्यार और सम्मान करता है। वह पूजा से शादी कर लेता है और उनका एक बेटा है जिसे वे किसना नाम देते हैं। लेकिन पूजा कुंदन की गतिविधियों से खुश नहीं रहती है, क्योंकि उसे लगता है कि यह उसे और उसके परिवार दोनों को नुकसान पहुंचा सकता है। मीनू, कुंदन के सभी गतिविधियों में उसका साथ देती है। कुन्दन के दुश्मन उससे बदला लेने के मौके मे रहते है, मन्त्री इंस्पेक्टर ललित को दूसरे इलाके में स्थानांतरित कर देता है। मलिक और डेविड अब कुंदन को खत्म करने के लिए मन्त्री के साथ मिल जाते है। एक अवसर पर, जब किशन को कुंदन के दोस्तों और मीनू द्वारा अस्पताल ले जाया जाता है, तो उन सभी पर हमला हो जाता है और उनकी हत्या कर दी जाती है, लेकिन गणेश (मोहन जोशी) घायल अवस्था में किशन को बचा उसे कुंदन को सौंप मर जाता है।
कुंदन को हत्या के झूठे आरोप में गिरफ्तार किया गया है। उसके दुश्मन उसे जंगलों पर ले जाकर और उसे खत्म करने की योजना बनाते हैं, संयोगवश, कुंदन उन्ही जंगलों का रहने वाला होता है, जहां से वह शहर आया था। पुलिस की जीप बैठे कुंदन भागने की चेष्ठा से हाथापाई करता है और जंगल में झरने के माध्यम से नदी में बहा देता है। मलिक, डेविड, मन्त्री और अन्य भ्रष्ट पुलिस कुंदन की तलाश में निकलते है, दुर्भाग्य से ललित उस क्षेत्र के प्रभारी निरीक्षक के रूप में आता है। ललित को कुंदन मिल जाता है और वह उसकी मदद करता है। कुंदन सभी गुंडों को जंगल की ओर ले जाता है जिसे वह अच्छी तरह से जानता है, और उन्हें एक-एक करके खत्म कर देता है, यहां तक कि उसे गोली मारने की कोशिश कर रहा और मन्त्री को ले जा रहे हेलीकॉप्टर में भी विस्फोट कर देता है। सब खत्म होने के बाद, कुंदन ललित को आत्मसमर्पण कर देता है।

संगीत

आनंद-मिलिंद और समीर ने फिर से निर्देशक दीपक शिवदासानी के साथ मिलकर पहचान (1993) और गोपी किशन (1994) जैसी फिल्मों में सफल गीतों की रचना की।
खण्डकाव्य

खण्डकाव्य साहित्य में प्रबंध काव्य का एक रूप है। जीवन की किसी घटना विशेष को लेकर लिखा गया काव्य खण्डकाव्य है। "खण्ड काव्य' शब्द से ही स्पष्ट होता है कि इसमें मानव जीवन की किसी एक ही घटना की प्रधानता रहती है। जिसमें चरित नायक का जीवन सम्पूर्ण रूप में कवि को प्रभावित नहीं करता। कवि चरित नायक के जीवन की किसी सर्वोत्कृष्ट घटना से प्रभावित होकर जीवन के उस खण्ड विशेष का अपने काव्य में पूर्णतया उद्घाटन करता है।
प्रबन्धात्मकता महाकाव्य एवं खण्ड काव्य दोनों में ही रहती है परंतु खण्ड काव्य के कथासूत्र में जीवन की अनेकरुपता नहीं होती। इसलिए इसका कथानक कहानी की भाँति शीघ्रतापूर्वक अन्त की ओर जाता है। महाकाव्य प्रमुख कथा केसाथ अन्य अनेक प्रासंगिक कथायें भी जुड़ी रहती हैं इसलिए इसका कथानक उपन्यास की भाँति धीरे-धीरे फलागम की ओर अग्रसर होता है। खण्डाकाव्य में केवल एक प्रमुख कथा रहती है, प्रासंगिक कथाओं को इसमें स्थान नहीं मिलने पाता है।
संस्कृत साहित्य में इसकी जो एकमात्र परिभाषा साहित्य दर्पण में उपलब्ध है वह इस प्रकार है-
     भाषा विभाषा नियमात् काव्यं सर्गसमुत्थितम्।
     एकार्थप्रवणै: पद्यै: संधि-साग्रयवर्जितम्।
     खंड काव्यं भवेत् काव्यस्यैक देशानुसारि च।
इस परिभाषा के अनुसार किसी भाषा या उपभाषा में सर्गबद्ध एवं एक कथा का निरूपक ऐसा पद्यात्मक ग्रंथ जिसमें सभी संधियां न हों वह खंडकाव्य है। वह महाकाव्य के केवल एक अंश का ही अनुसरण करता है। तदनुसार हिंदी के कतिपय आचार्य खंडकाव्य ऐसे काव्य को मानते हैं जिसकी रचना तो महाकाव्य के ढंग पर की गई हो पर उसमें समग्र जीवन न ग्रहण कर केवल उसका खंड विशेष ही ग्रहण किया गया हो। अर्थात् खंडकाव्य में एक खंड जीवन इस प्रकार व्यक्त किया जाता है जिससे वह प्रस्तुत रचना के रूप में स्वत: प्रतीत हो।
वस्तुत: खंडकाव्य एक ऐसा पद्यबद्ध काव्य है जिसके कथानक में एकात्मक अन्विति हो; कथा में एकांगिता (साहित्य दर्पण के शब्दों में एकदेशीयता) हो तथा कथाविन्यास क्रम में आरंभ, विकास, चरम सीमा और निश्चित उद्देश्य में परिणति हो और वह आकार में लघु हो। लघुता के मापदंड के रूप में आठ से कम सर्गों के प्रबंधकाव्य को खंडकाव्य माना जाता है।